sukhrobnurali/uzbek-legal-corpus huggingface dataset:
OʻZBEKISTON RESPUBLIKASI FANLAR AKADEMIYASINING USTAVIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2017-06-05)

Oʻzbekiston Respublikasi Fanlar akademiyasining faoliyatini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2000-yil 9-iyundagi 223-son qarori bilan tasdiqlangan Oʻzbekiston Respublikasi Fanlar akademiyasining ustaviga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. 1-bandidagi “fundamental va amaliy tadqiqotlarni” soʻzlari “fundamental, amaliy va innovatsiya ilmiy tadqiqotlarni (keyingi oʻrinlarda — ilmiy tadqiqotlar deb yuritiladi)” soʻzlari bilan almashtirilsin. 2. 3-bandidagi “fundamental va amaliy” soʻzlari “ilmiy” soʻzi bilan almashtirilsin. 3. 4-bandida: uchinchi xatboshidan “fundamental” soʻzi chiqarib tashlansin; toʻrtinchi xatboshidagi “fundamental” soʻzi “ilmiy” soʻzi bilan almashtirilsin; oʻn ikkinchi xatboshidan “fundamental va amaliy” soʻzlari chiqarib tashlansin; oʻn beshinchi xatboshidagi “olimlar va” soʻzlaridan keyin “ilmiy” soʻzi qoʻshilsin. 4. 5-bandining toʻrtinchi xatboshidagi “fundamental va amaliy” soʻzlari “ilmiy” soʻzi bilan almashtirilsin. 5. 10-bandining ikkinchi xatboshidan “fundamental va amaliy” soʻzlari chiqarib tashlansin. 6. 14-bandidagi “notijorat tashkilotlar” soʻzlaridan keyin “ilmiy tadqiqotlarni qoʻllab-quvvatlovchi jamgʻarmalar” soʻzlari qoʻshilsin. 7. 27-bandidan ikkinchi xatboshi chiqarib tashlansin. 8. 30-bandining ikkinchi xatboshidagi “tadqiqotlarning” soʻzi “ularning” soʻzi bilan almashtirilsin. 9. 44-bandi quyidagi tahrirda bayon qilinsin: “44. Fanlar akademiyasining vitse-prezidentlari va bosh ilmiy kotibi fan va texnikaning rivojiga ulkan hissa qoʻshgan, ilmiy-texnik ishlanmalarni yaratish va amaliyotga joriy etish, ilmiy kadrlar va yuqori malakali mutaxassislarni tayyorlashda katta xizmat qilgan olimlar qatoridan ilmiy-tadqiqot muassasalari direktorlarining Kengashi bilan kelishilgan holda Fanlar akademiyasi prezidentining tavsiyasiga binoan Umumiy majlisda ochiq ovoz berish yoʻli bilan saylanadilar”. 10. 45-bandidagi “akademiklar” soʻzi “olimlar” soʻzi bilan almashtirilsin. 11. 48-bandida: yettinchi xatboshidan “fundamental” soʻzi, sakkizinchi xatboshidan “fundamental va amaliy” soʻzlari chiqarib tashlansin; oʻn uchinchi xatboshidagi “ularning” soʻzdan keyin “ilmiy” soʻzi qoʻshilsin. 12. 63-bandidagi “fundamental va amaliy” soʻzlari “ilmiy” soʻzi bilan almashtirilsin. 13. 67-bandi quyidagi tahrirda bayon etilsin: “67. Davlat budjetidan mablagʻ bilan taʼminlanadigan ilmiy tadqiqotlar natijalari boʻyicha hisobotlar, Fanlar akademiyasi olimlari va ilmiy-tadqiqot muassasalarining mualliflik huquqini himoya qilish normalariga rioya etish asosida, Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasiga topshiriladi.”
OʻZBEKISTON RESPUBLIKASI VAZIRLAR MAHKAMASINING 2010-YIL 2-SENTABRDAGI 193-SONLI QARORI BILAN TASDIQLANGAN BOSH, IXTISOSLASHTIRILGAN, TUMANLARARO VA TUMAN (SHAHAR) TIBBIY-MEHNAT EKSPERT KOMISSIYALARI ROʻYXATIGA OʻZGARTIRISHLAR KIRITISH TOʻGʻRISIDA
(order, 2026-03-19)

Oʻzbekiston Respublikasi Vazirlar Mahkamasining 2010-yil 2-sentabrdagi “Tibbiy-mehnat ekspertiza xizmati faoliyatini tashkil etishni takomillashtirishga doir qoʻshimcha chora-tadbirlar toʻgʻrisida”gi 193-sonli qaroriga (Oʻzbekiston Respublikasi Hukumatining qarorlari toʻplami, 2010-y., 9-son, 47-modda) muvofiq buyuraman: 1. Oʻzbekiston Respublikasi Vazirlar Mahkamasining 2010-yil 2-sentabrdagi 193-sonli qarori bilan tasdiqlangan bosh, ixtisoslashtirilgan, tumanlararo va tuman (shahar) tibbiy-mehnat ekspert komissiyalari roʻyxatiga, ilovaga muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“BOJXONA YuK DEKLARATSIYASINING ELEKTRON NUSXASINI JORIY ETISh TOʻGʻRISIDA”GI QARORGA OʻZGARTIRIShLAR KIRITISh HAQIDA
(resolution, 2016-04-21)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi (Oʻzbekiston Respublikasi Oliy Majlisining Axborotnomasi 1997-y., 9-son, 230-modda) va Oʻzbekiston Respublikasi Prezidentining 2011-yil 7-yanvardagi “2011—2015-yillarda Oʻzbekiston iqtisodiyotidagi islohotlar koʻlamini chuqurlashtirish va kengaytirish, mamlakatda ishchanlik muhitini shakllantirish mezonlari va baholash tizimlarini belgilash hamda amalga oshirish Dasturi toʻgʻrisida”gi PQ-1464-sonli qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2001-yil 23-iyundagi 02/20-16-son “Bojxona yuk deklaratsiyasining elektron nusxasini joriy etish toʻgʻrisida”gi qaroriga (roʻyxat raqami 1055, 2001-yil 25-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 14-son) ilovaga* muvofiq oʻzgartirishlar kiritilsin. 2. Mazkur qaror 2011-yil 1-noyabrdan kuchga kiradi.
Xalqaro shartnomani tasdiqlash toʻgʻrisida
(resolution, 2017-01-16)

1. Bir-biriga mos keluvchi milliy teletibbiyot tizimlarini yaratishda va ularni yanada rivojlantirish hamda foydalanishda MDHda qatnashuvchi davlatlar hamkorligi toʻgʻrisida 2010-yil 19-noyabr kuni Sankt-Peterburg shahrida imzolangan Bitim tasdiqlansin. 2. Oʻzbekiston Respublikasi Sogʻliqni saqlash vazirligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Bitimni amalga oshirish yuzasidan masʼul boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani va Bitimni amalga oshirish uchun masʼul boʻlgan vakolatli organlar tayinlangani toʻgʻrisida depozitariyga tegishli bildirishnomani yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
VAZIRLAR MAHKAMASINING 2009 YIL 18 AVGUSTDAGI 233-SON QARORI BILAN TASDIQLANGAN BUDJET MABLAGʻLARI HISOBIGA FUNDAMENTAL, AMALIY TADQIQOTLAR VA INNOVATSION IShLARNING ILMIY-TEXNIKA DASTURLARINI AMALGA OShIRIShDA QATNAShUVChI ILMIY-TADQIQOT MUASSASALARI ILMIY VA RAHBAR XODIMLARINING BAZAVIY LAVOZIM MAOShLARI MIQDORLARINI OʻZGARTIRISh TOʻGʻRISIDA
(resolution, 2012-01-14)

Oʻzbekiston Respublikasi Prezidentining 2011-yil 7-iyuldagi PF-4332-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2011-y., 27-son, 279-modda) hamda Oʻzbekiston Respublikasi Vazirlar Mahkamasining 2009-yil 18-avgustdagi 233-son “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2009-y., 34-son, 370-modda) bajarish maqsadida Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi hamda Moliya vazirligi qaror qiladilar: 1. Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari ilovaga muvofiq oʻzgartirilsin. 2. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot va taʼlim muassasalari 2011-yilning 1-avgustidan ilmiy va rahbar xodimlarning bazaviy lavozim maoshlari miqdorlari oʻzgarganligini hisobga olib, ish haqlarini qayta hisoblab toʻlanishini taʼminlasinlar. 3. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi va Moliya vazirligining 2010-yil 15-dekabrdagi 6, 200-Q/Q, 104-son “Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorini oʻzgartirish toʻgʻrisida”gi qarori (roʻyxat raqami 2171, 2010-yil 22-dekabr) (Oʻzbekiston Respublikasi qonun hujjatlari toʻplami, 2010-y., 51-son, 504-modda) oʻz kuchini yoʻqotgan deb hisoblansin. 4. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
16 YoShGAChA BOLALARI BOʻLGAN OILALARGA NAFAQALAR TAYINLASh VA TOʻLASh TARTIBI BOʻYIChA USLUBIY KOʻRSATMALARGA OʻZGARTIRIShLAR VA QOʻShIMChA KIRITISh HAQIDA
(resolution, 2013-06-03)

Oʻzbekiston Respublikasi Prezidentining 1996-yil 10-dekabrdagi PF-1657-son “Bolali oilalarni davlat tomonidan qoʻllab-quvvatlashni yanada kuchaytirish toʻgʻrisida”gi (Oʻzbekiston Respublikasi Oliy Majlisining Axborotnomasi, 1997-y., 1-son, 7-modda) va 2002-yil 25-yanvardagi PF-3017-son “Aholining ijtimoiy himoyaga muhtoj qatlamlarini aniq yoʻnaltirilgan tarzda qoʻllab-quvvatlashni kuchaytirish toʻgʻrisida”gi (Oʻzbekiston Respublikasi Oliy Majlisining Axborotnomasi, 2002-y., 1-son, 32-modda) farmonlari, hamda Oʻzbekiston Respublikasi Prezidentining 2009-yil 30-dekabrdagi PQ-1251-son “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 562-modda) va 2009-yil 30-dekabrdagi PQ-1252-son “Oʻzbekiston Respublikasi Moliya vazirligi huzuridagi budjetdan tashqari pensiya jamgʻarmasining tashkiliy tuzilmasini shakllantirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 563-modda) qarorlariga muvofiq, Oʻzbekiston Respublikasi Mehnat va aholini ijtimoiy muhofaza qilish vazirligi va Moliya vazirligi qaror qiladilar: 1. Oʻzbekiston Respublikasi Mehnat vazirligi tomonidan 1999-yil 26-mayda hamda Moliya vazirligi tomonidan 1999-yil 28-mayda tasdiqlangan “16 yoshgacha bolalari boʻlgan oilalarga nafaqalar tayinlash va toʻlash tartibi boʻyicha uslubiy koʻrsatmalar”ga (roʻyxat raqami 740, 1999-yil 4-iyun) ilovaga* muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“KOʻChMAS MULK OLDI-SOTDISI BILAN BOGʻLIQ OPERATSIYALARDA XIZMAT KOʻRSATUVChI YOKI IShTIROK ETUVChI ShAXSLAR UChUN JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh BOʻYIChA IChKI NAZORAT QOIDALARINI TASDIQLASh TOʻGʻRISIDA”GI BUYRUQ VA UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(order, 2011-08-24)

Oʻzbekiston Respublikasining “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 43-son, 451-modda) va “Rieltorlik faoliyati toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 51-son, 480-modda) qonunlari hamda Oʻzbekiston Respublikasi Vazirlar Mahkamasining 2011-yil 10-maydagi 129-son “Rieltorlik faoliyatini litsenziyalash toʻgʻrisidagi nizomni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2011-y., 19-son, 189-modda) asosan buyuraman: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻining 2009-yil 13-oktabrdagi 35-son “Koʻchmas mulk oldi-sotdisi bilan bogʻliq operatsiyalarda xizmat koʻrsatuvchi yoki ishtirok etuvchi shaxslar uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalarini tasdiqlash toʻgʻrisida”gi buyrugʻi (roʻyxat raqami 2031, 2009-yil 3-noyabr) (Oʻzbekiston Respublikasi qonun hujjatlari toʻplami, 2009-y., 45-son, 486-modda); Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻining 2010-yil 6-oktabrdagi 25-son “Koʻchmas mulk oldi-sotdisi bilan bogʻliq operatsiyalarda xizmat koʻrsatuvchi yoki ishtirok etuvchi shaxslar uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalariga oʻzgartirish va qoʻshimchalar kiritish haqida”gi buyrugʻi (roʻyxat raqami 2031-1, 2010-yil 6-noyabr) (Oʻzbekiston Respublikasi qonun hujjatlari toʻplami, 2010-y., 44-45-son, 394-modda). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi mustaqilligining yigirma yilligi nishonlanishi munosabati bilan dam olish kunlarini koʻchirish toʻgʻrisida
(resolution, 2020-09-28)

Oʻzbekiston Respublikasi Mustaqilligining yigirma yilligi nishonlanishi munosabati bilan hamda aholining dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2011-yil 27-avgust shanba va 28-avgust yakshanba dam olish kunlari 29-avgust dushanba va 30-avgust seshanba kunlariga koʻchirilsin; 2011-yil 27-avgust shanba va 28-avgust yakshanba kunlari ish kunlari deb eʼlon qilinsin.
Budjet tashkilotlari va budjet mablagʻlari oluvchilarning xarid qilishda 15 foizdan ortiq miqdorda avans toʻlashi mumkin boʻlgan tovarlar (ishlar, xizmatlar)ning turlari roʻyxatini tasdiqlash toʻgʻrisida
(resolution, 2024-10-14)

Oʻzbekiston Respublikasi Prezidentining “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida” 2007-yil 28-fevraldagi PQ-594-son qarorining 6-bandiga muvofiq, budjet tashkilotlari va budjet mablagʻlari oluvchilarning xarajatlarini amalga oshirish mexanizmini takomillashtirish maqsadida Vazirlar Mahkamasi qaror qiladi: 1. Budjet tashkilotlari va budjet mablagʻlari oluvchilarning xarid qilishda 15 foizdan ortiq miqdorda avans toʻlashi mumkin boʻlgan tovarlar (ishlar, xizmatlar)ning turlari roʻyxati ilovaga muvofiq tasdiqlansin. 11. Budjet tashkilotlari va budjet mablagʻlari oluvchilarning tovarlarni (ishlarni, xizmatlarni) xarid qilish boʻyicha summasi bir milliard soʻmgacha tuziladigan shartnomalarida 30 foiz miqdorida oldindan toʻlovni amalga oshirish nazarda tutiladi. Mazkur tartib ilovada keltirilgan tovarlarga (ishlar, xizmatlarga) nisbatan tatbiq etilmaydi. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Oʻzbekiston Respublikasi mustaqilligiga 20 yil” esdalik nishoni bilan taqdirlanadiganlar roʻyxatlarini tasdiqlash toʻgʻrisida
(resolution, 2011-08-22)

Davlatimiz mustaqilligi, iqtisodiy, siyosiy, ilmiy-taʼlim, madaniy, maʼnaviy salohiyati va mudofaa qudratini mustahkamlash, uning sarhadlari xavfsizligi va daxlsizligini taʼminlash, mamlakatimizni demokratik yangilash va modernizatsiyalash, Vatanimizning munosib yosh avlodini tarbiyalash ishiga katta hissasi uchun, shuningdek Oʻzbekiston Mustaqilligining 20 yilligi bayram qilinishi munosabati bilan Vazirlar Mahkamasi qaror qiladi: Oʻzbekiston Respublikasi Prezidentining “Oʻzbekiston Respublikasi mustaqilligiga 20 yil esdalik nishonini taʼsis etish toʻgʻrisida” 2011-yil 17-maydagi PF-4306-son Farmoniga hamda Oʻzbekiston Respublikasi Prezidentining “Oʻzbekiston Respublikasi mustaqilligiga 20 yil” esdalik nishoni bilan mukofotlash toʻgʻrisida 2011-yil 15-avgustdagi PQ-1597-son qaroriga muvofiq davlat va xoʻjalik boshqaruvi, mahalliy davlat hokimiyati organlari, jamoat tashkilotlari va birlashmalari tomonidan taqdim etilgan “Oʻzbekiston Respublikasi mustaqilligiga 20 yil” esdalik nishoni bilan taqdirlanadigan ziyolilar, fan va sanʼat arboblari, ishchi va xizmatchilar, tadbirkorlar, fermerlar, mehnat faxriylari, harbiy xizmatchilar, huquqni muhofaza qiluvchi idoralar xodimlari va boshqa shaxslar roʻyxatlari ilovaga* muvofiq tasdiqlansin.
“Foton” OAJ va “Oʻzeltexsanoat” davlat unitar korxonalarining alohida uyushmalari faoliyatini tashkil etish masalalari toʻgʻrisida
(resolution, 2013-02-25)

Oʻzbekiston Respublikasi Vazirlar Mahkamasining 2011-yil 19-avgustdagi 236-son “Toshkent shahridagi Xalqaro Vestminster universitetining oʻquv-sport bazasini yanada mustahkamlash chora-tadbirlari toʻgʻrisida”gi qaroriga muvofiq, shuningdek, “Foton” AJ, “Oʻzeltexsanoat” uyushmasi tarkibidagi “Foton” tajriba-konstruktorlik byurosi (TKB) va “Kvark” ilmiy-ishlab chiqarish korxonasi (IICHK) davlat unitar korxonalarining asosiy fondlaridan samarali foydalanish, ishlab chiqarish quvvatlarini modernizatsiya qilish va texnik jihatdan qayta jihozlashni optimallashtirish maqsadida, Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, “Oʻzeltexsanoat” uyushmasi hamda Toshkent shahar hokimligining “Foton” TKB va “Kvark” IICHK davlat unitar korxonalarini “Foton” AJ tarkibiga qoʻshish, shundan soʻng “Foton” AJni Toshkent shahri, I. Usmonov koʻchasi, 71-uyda joylashgan “Algoritm” AJning 2-sonli ishlab chiqarish va maʼmuriy binosi hamda unga tutash hududga koʻchirish toʻgʻrisidagi taklifiga rozilik berilsin. 2. Oʻzbekiston Respublikasi Davlat mulki qoʻmitasi, “Oʻzeltexsanoat” uyushmasi: a) Toshkent shahar hokimligi bilan birgalikda ikki oy muddatda baholovchi tashkilot tomonidan belgilanadigan qiymatda “Foton” AJ ustav fondidagi davlat ulushini 51 foizdan kam boʻlmagan miqdorda saqlab qolgan holda, uning ustav fondiga “Foton” tajriba-konstruktorlik byurosi va “Kvark” ilmiy-ishlab chiqarish korxonasi davlat unitar korxonalarining mulkini, “Foton” AJ balansida boʻlgan davlat ijtimoiy infratuzilma obyektlarini, shuningdek “Algoritm” AJdan oʻtkazilayotgan ishlab chiqarish va maʼmuriy binosini oʻtkazilishini taʼminlasin. b) manfaatdor vazirlik va idoralar bilan birgalikda belgilangan tartibda bir oy muddatda: “Foton” AJ, “Foton” TKB va “Kvark” IICHK davlat unitar korxonalarining mulkini inventarizatsiya qilsin; maʼnan eskirgan va keyingi ishlab chiqarish jarayonlarida talab qilinmaydigan uskunalar, mashinalar va mexanizmlarni belgilangan tartibda sotish, hisobdan chiqarish yoki utilizatsiya qilish choralarini koʻrsin. 3. Ushbu qarorning 2-bandiga muvofiq, maʼnan eskirgan va keyingi ishlab chiqarishda talab etilmaydigan uskunalar, mashinalar va mexanizmlarni sotishdan tushadigan mablagʻlar “Foton” AJni koʻchirish va modernizatsiya loyihalarini amalga oshirish xarajatlarini qoplashga yoʻnaltirilsin. 4. “Oʻzeltexsanoat” uyushmasiga bir oy muddatda “Foton” AJ ishlab chiqarishini modernizatsiya qilish boʻyicha, uning koʻchirilishi va ishlab chiqarish quvvatlarini optimallashtirishni inobatga olgan holda, takliflar kiritish topshirilsin. 6. Ushbu qaror ijrosini nazorat qilish Oʻzbekiston Respublikasi Bosh vazirining oʻrinbosarlari U.U. Roziqulov va A.N. Aripov zimmasiga yuklansin.
Toshkent shahridagi Xalqaro Vestminster universitetining oʻquv-sport bazasini yanada mustahkamlash chora-tadbirlari toʻgʻrisida
(resolution, 2012-10-08)

Toshkent shahridagi Xalqaro Vestminster universitetining (keyingi oʻrinlarda — Universitet) oʻquv-sport bazasini yanada mustahkamlash, ilgʻor xalqaro tajriba va mamlakatimiz oliy taʼlimi hamda ilm-fan salohiyatini uygʻunlashtirish, iqtidorli yoshlarni Universitetning akademik hayotiga ularning taʼlim olishi va sport bilan shugʻullanishi uchun qulay shart-sharoitlar yaratish orqali faol jalb etish maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Toshkent shahar hokimligi, Oʻzbekiston Kasaba uyushmalari Federatsiyasi, “Oʻzeltexsanoat” uyushmasi tomonidan quyidagilarni Toshkent shahridagi Xalqaro Vestminster universiteti balansiga bepul foydalanish huquqi bilan, tasarruf etish huquqisiz oʻtkazish toʻgʻrisidagi taklifiga rozilik berilsin: “Foton” OAJ va “Kvark” IICHK davlat unitar korxonalari balansidan — Toshkent shahri, Amir Temur shohkoʻchasi, 13-uy manzilida joylashgan bino va inshootlar tutash hududi bilan birgalikda; Oʻzbekiston Kasaba uyushmalari Federatsiyasi balansidan — Toshkent shahri, Movarounnahr koʻchasi, 7-uy manzilida joylashgan bino va inshootlar, shu jumladan Suv sporti saroyi va unga tutash hududlar. 2. Oʻzbekiston Respublikasi Davlat mulki qoʻmitasi va “Oʻzeltexsanoat” uyushmasi tomonidan bir oy ichida Toshkent shahri, Amir Temur shohkoʻchasi, 13-manzilda joylashgan bino va inshootlarni, ularga tutash hududlar bilan birga, universitet balansiga oʻtkazilishi taʼminlansin. Oʻzbekiston Kasaba uyushmalari Federatsiyasi tomonidan Toshkent shahri, Movarounnahr koʻchasi, 7-manzilda joylashgan bino va inshootlarni, ularga tutash hududlar bilan birga, universitet balansiga oʻtkazilishi taʼminlansin. Oʻzbekiston Respublikasi Oliy va oʻrta maxsus taʼlim vazirligi hamda Universitet tomonidan universitet balansiga oʻtkazilayotgan bino va inshootlarning balansga qabul qilinishini, shuningdek, ulardan maqsadli va samarali foydalanilishi taʼminlansin. 6. 2012-yil 1-iyulgacha, istisno tariqasida, bino va inshootlarni rekonstruksiya qilish hamda kapital taʼmirlash boʻyicha qurilish-montaj ishlarini loyihalash jarayoni bilan bir vaqtda olib borishga ruxsat berilsin. 8. Oʻzbekiston Respublikasi Iqtisodiyot vazirligi va Moliya vazirligi tomonidan 2012-yilga moʻljallangan Investitsiya dasturini shakllantirish jarayonida, belgilangan tartibga muvofiq, universitet binolari va inshootlarini rekonstruksiya qilish ushbu dasturga kiritilsin. 12. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari A.N. Aripovga yuklatilsin.